**SVEČANOST PODIZANJA ZELENE ZASTAVE**

Naša škola pripada III.generaciji eko škola u Hrvatskoj. Taj je status prvi put stekla 2003.godine, a ove godine po šesti put obnovila status međunarodne eko škole i dobila **DIJAMANTNU PLAKETU** za izvanredna postignuća u obrazovanju za održivi razvoj, kontinuirano poboljšavajući okoliš škole i šire zajednice.

**Tim povodom 7.lipnja 2017. na Dan škole po šesti put zavijorila se zelena zastava.**



Čast podizanja Zelene zastave pripala je ekipi učenika eko kviza „Lijepa naša“ koji su osvojili 4.mjesto na državnom natjecanju, a to su**: Emil Sušanj, Tia Turković, Nicole Martinović i David Dragan** pod vodstvom mentorice profesorice **Sanje Zakinje**. Osim njih zastavu su podignuli **Eric Jerman** koji je osvojio 2.mjesto na državnom natjecanju iz talijanskog jezika pod vodstvom mentorice profesorice **Martine Baljak** i **Vlatka Možar**, vođa ekipe Crvenog križa, koji su osvojili 1.mjesto na županijskom i 3.mjesto na državnom natjecanju pod vodstvom mentorice defektologinje **Sanje Hećimović-Šestan.**

U kulturno-umjetničkom dijelu programa nastupili su učenici produženog boravka pod vodstvom učiteljica**: Sare Majdak, Ive Kovačec, Jelene Zec, Nade Nedić** te **Školski zbor** pod vodstvom profesorice **Mirele Zemčak**.







Na kraju svečanosti **ravnatelj Mato Vidović** obratio se svima nazočnima zahvalivši im na uloženom trudu i zalaganju.

